
R E P U B L I K A  H R V A T S K A

R J E Š E N J E

Trgovački sud u Zagrebu po sucu pojedincu Nevenki Siladi Rstić u stečajnom postupku nastavljenim nad Stečajna masa iza INDEX PORTAL d.o.o. u stečaju, Zagreb (Grad Zagreb), Radnička cesta 52, dana 2. kolovoza 2016. godine

r i j e š i o      j e

Stečajnom upravitelju Maroju Stjepović iz Zagreba, u nastavljenom stečajnom postupku nad Stečajna masa iza INDEX PORTAL d.o.o. u stečaju, Zagreb (Grad Zagreb), Radnička cesta 52, određuje se naknadna nagrada za rad u ovom postupku u iznosu od:

a) 11.825,00 kuna neto za naknadno unovčenu stečajnu masu u iznosu od 118.250,03 kuna, sukladno Uredbi ("Narodne novine" 189/03)

b) 21.732,11 kuna bruto za naknadno unovčenu stečajnu masu u iznosu od 147.767,65 kuna, sukladno Uredbi ("Narodne novine" 105/15)

Obrazloženje
 
	U nastavljenom stečajnom postupku, stečajni je upravitelj unovčio stečajnu masu stečajnog dužnika u vrijednosti od 266.017,68 kuna, te zatražio nagradu podneskom od 4. ožujka 2016. godine, kako je gore navedeno obrazlažući vrijednost unovčene mase do stupanja na snagu Uredbe o kriterijima i načinu obračuna i plaćanja nagrada stečajnim upraviteljima ("Narodne novine" 105/15), te vrijednost unovčene mase nakon stupanja na snagu iste uredbe.

	Pozivom na odredbu članka 4., 19. i 20. Uredbe o kriterijima i načinu obračuna  i plaćanja nagrada stečajnim upraviteljima ("Narodne novine" 189/03), odlučeno je stoga u odnosu na iznos pod a), a temeljem odredbe članka 7. Uredbe o kriterijima i načinu obračuna  i plaćanja nagrada stečajnim upraviteljima ("Narodne novine" 105/15) odlučeno je o iznosu pod b) izreke rješenja.



	

U Zagrebu, 2. kolovoza 2016. 
										  SUDAC:
									Nevenka Siladi Rstić, v. r.
Uputa o pravnom lijeku:
Protiv ovog rješenja dopuštena je žalba u roku od 8 dana od dana primitka rješenja, a koja se podnosi ovome sudu u 3 primjerka. O istoj odlučuje Visoki trgovački sud RH

Za točnost otpravka – ovlašten službenik
                         Ana Brlek

